Viloyat markazlarida zamonaviy multimedia studiyalari ishga tushiriladi. Bu haqda O‘zbekiston Axborot texnologiyalari va kommunikatsiyalarni rivojlantirish vazirligi matbuot xizmati axborot berdi. Vazirlik matbuot kotibi Elbek Dolimov keltirgan ma’lumotlarga qaraganda, joriy yil oxiriga qadar viloyat markazlarida 13ta multimedia studiyasi amalga kiritiladi. Ular videokonferensiyalar tartibida davlat va xo‘jalik organlari tomonidan uchrashuvlar, seminarlar va boshqa ommaviy tadbirlar o‘tkazishga mo‘ljallanadi.